MTÜ VIRUMAA RANNAKALURITE ÜHING

HANKEKORD

1. [ÜLDPÕHIMÕTTED 3](#_Toc506811182)

[2. HANKEPLAAN 3](#_Toc506811183)

[3. LEPINGUTE VORM 3](#_Toc506811184)

[4. HANKE EEST VASTUTAV ISIK JA HANKEKOMISJONI MOODUSTAMINE 3](#_Toc506811185)

[5. OSTUD ALLA LIHTHANKE PIIRMÄÄRA 3](#_Toc506811186)

[6. LIHTHANKEMENETLUS 4](#_Toc506811191)

[7. SOTSIAAL- JA ERITEENUSTE ERIMENETLUS 4](#_Toc506811192)

[8. AVATUD HANKEMENETLUS 5](#_Toc506811193)

[9. ERANDID 5](#_Toc506811194)

[10. HUVIDE KONFLIKTI ENNETAMINE 5](#_Toc506811195)

# ÜLDPÕHIMÕTTED

* 1. Käesolev hankekord (edaspidi Kord) reguleerib MTÜ Virumaa Rannakalurite Ühingu (edaspidi VRKÜ) hangete planeerimist ja korraldamist ning hankelepingute sõlmimist.
  2. Hankekord kehtestatakse määruse „Kalanduspiirkonna kohaliku arengu strateegia rakendamine“ § 21 lg 2 ja „Riigihangete seaduse“ § 9 lg 1 ja 4 alusel.
  3. Käesolevas korras toodud **maksumused on käibemaksuta.**

# 2. HANKEPLAAN

* 1. Järgmise kalendriaasta riigihangete kavandamist alustatakse hiljemalt koos järgmise eelarveaasta tegevuskavade ning eelarve kavandamisega.
  2. Hankeplaani lisatakse järgmisesse kalendriaastasse planeeritud kõik hanked, mille maksumus on võrdne või suurem kui **30 000 eurot.**
  3. Hankeplaanis näidatakse:
     1. ostetava asja, tellitava teenuse või ehitustöö nimetus;
     2. hankemenetluse liik;
     3. hanke eeldatav algatamise aeg (kalendrikuu täpsusega);
     4. lepingu täitmise eeldatav aeg (kalendrikuu täpsusega);
     5. lepingu täitmise eest vastutav isik.
  4. Jooksva aasta riigihangete plaani kinnitab VRKÜ juhatus hiljemalt 31.jaanuariks.

# 3. LEPINGUTE VORM

* 1. Lepingute sõlmimisel lähtutakse järgmistest asjaoludest:
     1. leping maksumusega **alla 20 000 euro** sõlmitakse kirjalikku taasesitamist võimaldavas vormis (meil, sõnum, pakkumus, arve);
     2. leping, mille maksumus **ületab 20 000 eurot** sõlmitakse kirjalikus vormis (digitaalselt või paberkandjal allkirjastatud dokument).

# HANKE EEST VASTUTAV ISIK JA HANKEKOMISJONI MOODUSTAMINE

* 1. Asjade ja teenuste ostumenetluse maksumusega **0,01 – 4999 eurot** viib vastavalt hankekorra p 5.1. läbi VRKÜ töötaja, kes teeb ka eduka pakkumuse otsuse.
  2. Asjade ja teenuste ostumenetluse maksumusega **5000 – 29 999 eurot** viib vastavalt hankekorra p 5.2. läbi VRKÜ töötaja, eduka pakkumuse otsuse allkirjastab juhatuse liige.
  3. Alates lihthanke piirmäärast hanked (asjad ja teenused alates **30 000 eurot** ning ehitustööd alates **150 000 eurot**) algatatakse juhatuse otsusega. Juhatuse otsusega moodustatakse ka hankekomisjon, mis on vähemalt kolmeliikmeline. Komisjoni võib kaasata ka väliseid eksperte.
  4. Hankekomisjon lähtub oma töös ja otsuste tegemisel hanke alusdokumentidest ja nendes kirjeldatud hindamiskriteeriumidest.
  5. Hankekomisjoni otsus on pädev, kui komisjoni tööst võtab osa vähemalt 2/3 komisjoni liikmetest. Hankekomisjoni otsus jõustub, kui selle on kinnitanud juhatuse liige.

# OSTUD ALLA LIHTHANKE PIIRMÄÄRA

# 5.1. Ostud eeldatava maksumusega 0,01 kuni 4 999 eurot

5.1.1. Ostude korral maksumusega kuni 4 999 eur võib võtta ühe või mitu hinnapakkumust, kohaldades RHS § 3 sätestatud üldpõhimõtteid selliselt, et hanke korraldamisel kaasneks VRKÜ-le võimalikult väike halduskoormus ning aja- ja rahakulu.

5.1.2. Lepingu kirjalik vorm ei ole vajalik, ostu teostanud isik tagab võimalusel ostuga seotud info elektroonses vormis säilitamise (hinnapäring, pakkumus, kuludokument). Antud ostude puhul võib hinnapäringu teostada ka suuliselt või leida hinna avalikult kättesaadavatest hinnakirjadest.

# 5.2. Ostud eeldatava maksumusega 5 000 kuni 29 999 eurot

# 5.2.1. Ostude korral maksumusega 5 000 -29 999 eurot tuleb järgida RHSi § 3 üldpõhimõtteid.

# 5.2.2. Ostu eest vastutav isik teeb ettepaneku pakkumuse esitamiseks kirjalikku taasesitamist võimaldavas vormis (e-post) konkurentsi olemasolu korral vähemalt kolmele pakkujale.

5.2.3. Ostuga seotud info dokumenteeritakse ja säilitatakse elektroonselt vastutava isiku poolt elektroonselt (hinnapäring/lähteülesanne, pakkumus(ed), eduka pakkuja valimise otsus/põhjendus).

# 6. LIHTHANKEMENETLUS

* 1. Lihthange viiakse läbi, kui hanke eeldatav käibemaksuta maksumus on:
     1. asjad ja teenused **30 000** kuni **59 999 eurot;**
     2. ehitustööd **60 000** kuni **149 999 eurot.**
  2. Lihthanke läbiviimisel järgib hanke eest vastutav isik RHS § 3 ja § 125 sätestatut:
     1. lihthange algab hanketeate avaldamisega riigihangete registris;
     2. pakkumuste esitamise tähtaeg ei või asjade või teenuste puhul olla lühem kui **5 tööpäeva** ja ehitustööde puhul lühem kui **15 päeva**;
     3. nõustumust hankelepingu sõlmimiseks ei või anda enne **5 tööpäeva** möödumist pakkumuse edukaks tunnistamise otsuse kohta teate saatmist pakkujatele.
  3. Pakkumuse edukaks tunnistamise otsuseks loetakse hankekomisjoni protokoll, mille on allkirjastanud vähemalt üks juhatuse liige.
  4. Lepingu sõlmimisel lähtutakse käesoleva korra punktist 3.
  5. Vastutav isik esitab registrile järgmised teated:
     1. **hankemenetluse lõppemise teade** 30 päeva jooksul pärast hankemenetluse lõppemist (lepingu sõlmimine või muu § 73 lg 3 toodud alus);
     2. **hankelepingu lõppemise teade** 30 päeva jooksul pärast hankelepingu lõppemist.

# 7. SOTSIAAL- JA ERITEENUSTE ERIMENETLUS [[1]](#footnote-1)

* 1. Sotsiaal- ja eriteenuse erimenetluse hanke läbiviimisel üle riigihanke piirmäära järgitakse RHS § 126 ja127 sätestatut.
  2. Sotsiaal- ja eriteenuse erimenetluse riigihanke piirmäärad on:
     1. sotsiaalteenused **300 000 eurot**;
     2. eriteenused **60 000 eurot**.
  3. Sotsiaal- ja eriteenuste hankemenetlus, mille maksumus ületab p 6.2. nimetatud riigihanke piirmäära, algab hanketeate avaldamisega registris ja lõpeb RHS § 73 lg 3 sätestatud alusel.
  4. Hankija teatab registrile sotsiaal- ja eriteenuste erimenetluse lõppemisest RHS § 83 sätestatud korras.
  5. Sotsiaal- ja eriteenuste erimenetluse läbiviimisel alla p 6.2. toodud piirmäärade järgib hankija RHS § 3 sätestatud riigihanke korraldamise üldpõhimõtteid.

# 8. AVATUD HANKEMENETLUS

* 1. Hangete korral, mille maksumus on asjade ja teenuste korral võrdne või suurem kui **60 000 eurot** ning ehitustööde korral võrdne või suurem kui **150 000 eurot**, tuleb kohaldada hankemenetluse regulatsiooni vastavalt RHS 2. jaotisele ning 2.jaole.
  2. Avatud hankemenetlus algab hanketeate avaldamisega registris ning lõpeb RHS § 83 sätestatud korras.
  3. Avatud hankemenetlust puudutavad otsused teeb hankekomisjon ning need jõustuvad, kui hankekomisjoni protokolli on kinnitanud vähemalt üks juhatuse liige.
  4. Hankemenetlusest ja hankelepingu lõppemisest teavitamisel lähtutakse RHS § 83.
  5. Hankelepingu muutmisel lähtutakse RHS § 123.

# 9. ERANDID

* 1. Käesolevat korda või RHSis sätestatud korda ei ole RRKÜ kohustatud rakendama, kui:
     1. ostetav asi või tellitav teenus või töö kuulub RHS § 11 sätestatud erandi(te) alla;
     2. tegemist on RHS § 12 kirjeldatud sisetehingu või hankijatevahelise koostööga.
  2. Hanke eeldatava maksumuse tähenduses ei summeerita (RHS § 28 lg 2 tähenduses) selliseid lepinguid olemuselt regulaarseteks järjestikusteks samalaadseteks hankelepinguteks, mille maksumused tuleks kalendriaasta perioodi ulatuses kokku liita ühiseks kogumaksumuseks asjade ostmisel või teenuste tellimisel, mida hankija vajaduse eripärast tulenevalt ei ole võimalik ühelt pakkujalt ühe hankelepinguga osta. Eelkõige on sellisteks asjadeks ja teenusteks:
     1. ühekordsed külaliste vastuvõtu-/võõrustamise teenused;
     2. tellimusvedude, ühistranspordi- või bussiteenused välismaal;
     3. VRKÜ töötajate osalemine koolitustel;
     4. messidel, konverentsidel, seminaridel jms üritustel osalemise tasud ja nende juurde kuuluvad teenused.

# 10. HUVIDE KONFLIKTI ENNETAMINE

* 1. Riigihanke ettevalmistamisel ja menetlemisel (hankekomisjoni töö) on keelatud osaleda isikul, kellel on huvide konflikt või kelle puhul tekib või võib tekkida kahtlus tema erapooletuses.
  2. Huvide konflikt käesoleva korra tähenduses on olukord, kus hankija või tema nimel tegutseva isiku töötajal, juhatuse liikmel või muul pädeval esindajal, kes on kaasatud riigihanke ettevalmistamisesse või läbiviimisesse või kes võib muul moel mõjutada selle hanke tulemust, on otseselt või kaudselt finantsalaseid, majanduslikke või muid isiklikke huvisid, mida võib käsitleda tema erapooletust või sõltumatust kahjustavatena.
  3. Majaväliste ekspertide kaasamisel allkirjastatakse huvide konflikti puudumise deklaratsioon.

Kinnitatud juhatuse koosoleku otsusega 18.01.2018. a Võsul

1. Euroopa Parlamendi ja nõukogu direktiivi 2014/24/EL XIV lisas nimetatud sotsiaal- või eriteenused [↑](#footnote-ref-1)